న్యూఢిల్లీ, ఫిబ్రవరి 16: పెద్ద నోట్ల రద్దు తర్వాత బ్యాంకుల్లో పెద్ద ఎత్తున డిపాజిట్లు చేసిన 9 లక్షల మందిపై ఆదాయ పన్ను శాఖ కన్నేసింది. మార్చి 31నప్రధానమంత్రి గరీబ్ కల్యాణ్ యోజన (పీఎంజీకేవై) గడువు ముగిసిన తర్వాత వారిపై చర్యలకు ఉపక్రమించనుంది. జనవరి 31 నుంచి ఐటీ శాఖ ‘ఆపరేషన్ క్లీన్ మనీ’కి శ్రీకారం చుట్టిన విషయం తెలిసిందే. ఇందులో భాగంగా, గత ఏడాది నవంబరు 9 నుంచి డిసెంబరు 31 వరకూ బ్యాంకులకు పెద్దఎత్తున వచ్చిన డిపాజిట్లను ఈ-వెరిఫికేషన్ చేస్తోంది. 50 రోజుల వ్యవధిలో 5 లక్షల రూపాయలకుపైగా డిపాజిట్లు చేసిన వారిలో ఇప్పటికే 18 లక్షల మందికి ఎస్ఎంఎ్సలు, ఈమెయిల్స్ పంపింది. వీరంతా ఫిబ్రవరి 15వ తేదీలోగా భారీ డిపాజిట్లపై, అవి ఎక్కడి నుంచి వివరాలతో ఐటీ శాఖ ఈ-ఫైలింగ్ పోర్టల్ ద్వారా వివరణ ఇవ్వాలని ఆదేశించింది. అయితే, వీరిలో 9 లక్షల మందిని ‘అనుమానాస్పద’ కేటగిరీలోకి చేర్చింది. ఈ ఎస్ఎంఎ్సలు, ఈమెయిల్స్కు జవాబు ఇవ్వకపోతే, వారంతా చట్టపరమైన చర్యలను ఎదుర్కోవాల్సి ఉంటుందని ఐటీ శాఖ వర్గాలు తెలిపాయి. బ్యాంకుల్లో చేసిన భారీ డిపాజిట్లను వారంతా వారి వారి ఆదాయ పన్ను రిటర్నుల్లో చూపించాల్సి ఉంటుందని వివరించాయి. ‘‘భారీ డిపాజిట్లు చేసేసి, ఐటీ రిటర్నుల్లో చూపిస్తేనే సరిపోదు. గత ఆర్థిక సంవత్సరాలతో పోలిస్తే 2016-17 సంవత్సరంలో భారీగా పెరుగుదల ఉంటే, దానిని అక్రమ ఆదాయంగా, నల్ల డబ్బుగానే భావిస్తాం. చట్టపరంగా చర్యలు కూడా తీసుకుంటాం’’ అని ఓ అధికారి వివరించారు. అయితే, ప్రస్తుతం పంపిన ఎస్ఎంఎ్సలు, ఈమెయిల్స్ చట్టప్రకారం నిలవవని, అందువల్ల, సూత్రప్రాయంగా వారికి నోటీసులు పంపిస్తామని, ఆ తర్వాత పీఎంజీకేవై గడువు ముగిసే మార్చి 31 వరకూ వేచి చూస్తామని ఆయన వివరించారు. ఆ తర్వాత, అనుమానాస్పద కేసులపై చర్యలు తీసుకుంటామని తెలిపారు. పీఎంజీకేవై అమల్లో ఉన్నందున డిపాజిట్దారులు ఎవరైనా తమ అక్రమ ఆదాయాన్ని వెల్లడించవచ్చని, అందువల్ల, అప్పటి వరకూ వేచి చూడక తప్పదని వివరించారు. అయితే, ఎస్ఎంఎ్సలు, ఈమెయిల్స్ పంపిన 18 లక్షల మందిలో, 5.27 లక్షల మంది ఈనెల 12వ తేదీ నాటికే తమ వివరణ పంపించారని, వారిలో 99.5 శాతం మంది నగదు డిపాజిట్లు చేశామని అంగీకరించారని తెలిపారు. అయితే, తమ నోటీసులకు అసలు జవాబు ఇవ్వకపోయినా, ఐటీ రిటర్నుల్లో ఆదాయాన్ని వెల్లడించకుండా తప్పుడు పనులకు పాల్పడినా చర్యలు తప్పవని హెచ్చరించారు.
newdhilly, fibravari 16: pedda notla raddu tarvaata byaankullo pedda ettuna depaajitlu chesina 9 lakshala mandipai aadaaya pannu saakha kannesindi. marchi 31napradhaanamantri garib kalyan yojana (pmgckvi) gaduvu mugisina tarvaata vaaripai charyalaku upakraminchanundi. janavari 31 nunchi it saakha ‘aperation cleen manee’ki srikaram chuttina vishayam telisinde. indulo bhagamga, gatha edaadi navambaru 9 nunchi disembaru 31 varakuu byaankulaku peddaettuna vachina depaajitlanu ee-verification chestondi. 50 rojula vyavadhilo 5 lakshala roopaayalakupaigaa depaajitlu chesina vaarilo ippatike 18 lakshala mandiki smslu, eemeils pampindi. veerantaa fibravari 15va teedeelogaa bhari depajitlapai, avi ekkadi nunchi vivaraalatoe it saakha ee-filing portal dwara vivarana ivvaalani aadesinchindi. ayithe, veerilo 9 lakshala mandini ‘anumaanaaspada’ ketagireeloki cherchindi. ee smslu, eemeyilsku jawabu ivvakapothe, vaarantaa chattaparamaina charyalanu edurkovalsi untundani it saakha vargaalu telipai. byaankullo chesina bhari depaajitlanu vaarantaa vaari vaari aadaaya pannu reternullo chuupimchaalsi untundani vivarinchaayi. ‘‘bhari depaajitlu chesesi, it reternullo choopistene saripodu. gatha aardhika samvatsaraalato poliste 2016-17 samvatsaramlo bhariga perugudala unte, daanini akrama aadaayamgaa, nalla dabbugaane bhavistam. chattaparamgaa charyalu kuudaa teesukuntam’’ ani oo adhikari vivarinchaaru. ayithe, prastutam pampina smslu, eemeils chattaprakaram nilavavani, anduvalla, suutrapraayamgaa vaariki notisulu pampistaamani, aa tarvaata pmgckvi gaduvu mugise marchi 31 varakuu vechi chustamani aayana vivarinchaaru. aa tarvaata, anumaanaaspada kesulapai charyalu teesukuntaamani telipaaru. pmgckvi amallo unnanduna depaajitdaarulu evaraina tama akrama aadaayaanni velladinchavacchani, anduvalla, appati varakuu vechi chudaka tappadani vivarinchaaru. ayithe, smslu, eemeils pampina 18 lakshala mandilo, 5.27 lakshala mandi eenela 12va tedee naatike tama vivarana pampinchaarani, vaarilo 99.5 saatam mandi nagadu depaajitlu chesamani angeekarinchaarani telipaaru. ayithe, tama notisulaku asalu jawabu ivvakapoyina, it reternullo aadaayaanni velladinchakundaa tappudu panulaku palpadina charyalu tappavani heccharinchaaru.